kardosdrur/scandi-wiki huggingface dataset:
Public Enemy

Public Enemy, også kendt som PE, er en hiphopgruppe fra Long Island, New York, som er kendt for deres politiske tekster, kritik af massemedierne og en fokusering på emner vedrørende sorte amerikanere.

Public Enemy blev dannet i 1986 af Chuck D, der efter at have udsendt nummeret ’Public Enemy No.1’ fik kontakt med Terminator X, Flavor Flav og Professor Griff.

Med albummet Yo! Bum Rush the Show fra 1987 blev Public Enemy hurtigt det mest omtalte navn i hiphop-verdenen. Chuck D’s militante retorik og Bomb Squads støjende produktioner blev dog først fuldbyrdet på It Takes A Nation of Millions to Hold Us Back (1988), hvor Chuck D for alvor fik udfoldet sine Malcolm X-inspirerede revolutionstanker

På Fear of a Black Planet (1989) satte Public Enemy en tyk streg under deres rolle som ‘de sortes CNN’. Med numre som ’Fight the Power’ og ’911 is a Joke’ skaffede gruppen sig også et større hvidt rockpublikum, der på efterfølgeren Apocalypse 91... (1991) fik deres slagsang med Anthrax-genindspilningen af ’Bring the Noise’.

Efterfølgende begyndte Public Enemy at miste taget i publikum. Hiphoppen udviklede sig hurtigere end gruppen, der dog med He Got Game (1998) genvandt en del af respekten i miljøet.

Efter nogle kontroverser med Def Jam skrev Chuck D kontrakt med internetselskabet Atomic Pop, der i 1999 udsendte MP3-albummet There’s a Poison Goin’ On. Det startede en internet-fascination, hvor Chuck D siden har udforsket nettets muligheder.

I 2002 udgav Public Enemy albummet Revolverlution, der på trods af gode intentioner var en skuffelse.

I 2005 udkom albummet New Whirl Odor og året efter Rebirth of a Nation – en titel der på bedste P.E.-vis er en slet skjult kommentar til D.W. Griffiths dybt racistiske filmklassiker fra 1915 The Birth of a Nation.

Diskografi

Studiealbums
 Yo! Bum Rush the Show (1987)
 It Takes a Nation of Millions to Hold Us Back (1988)
 Fear of a Black Planet (1990)
 Apocalypse 91... The Enemy Strikes Black (1991)
 Muse Sick-n-Hour Mess Age (1994)
 There's a Poison Goin' On (1999)
 Revolverlution (2002)
 New Whirl Odor (2005)
 How You Sell Soul to a Soulless People Who Sold Their Soul??? (2007)
 Most of My Heroes Still Don't Appear on No Stamp (2012)
 The Evil Empire of Everything (2012)
 Man Plans God Laughs (2015)
 Nothing Is Quick in the Desert (2017)
 Loud Is Not Enough (2020) (released under the name Enemy Radio)
 What You Gonna Do When the Grid Goes Down? (2020)

Opsamlingsalbum 
 Rebirth of a Nation with Paris (2006)

Soundtrackalbum 
 He Got Game (1998)

Referencer 
 http://www.dr.dk/Musik/Arkiv/Leksikon/P/142733.htm[ Public Enemy]  på DRs musikleksikon

Eksterne henvisninger 

 Public Enemy stadig i front til kamp for ordet  på gaffa.dk

Fra DR's Musikleksikon
Hiphopgrupper fra USA
Verden under vand (roman)

I modsætning til megen anden post-apokalyptisk litteratur, har J. G. Ballards science fiction-roman fra 1962, Verden under vand (originaltitel The Drowned World) en hovedperson, som snarere end at være foruroliget over den gamle verdens undergang, er fascineret af den kaotiske virkelighed, der har erstattet den.

Verden under vand starter som en almindelig såkaldt "hård" science fiction-roman, forstået på den måde at årsagerne til verdens undergang forklares videnskabeligt – stråling fra solen har fået polar-isen til at smelte og temperaturen verden over til at stige, hvilket har forårsaget, at storbyerne i det nordlige Europa og Amerika er blevet dækket af smukke og fascinerende tropiske laguner. Men Ballards roman er tematisk mere kompleks end som så. Ballard bruger fortællingens post-apokalyptiske verden som et spejl for hovedpersonernes kollektivt ubevidste drifter. Et af Ballards gennemgående temaer er, at mennesket konstruerer sine omgivelser til at afspejle sine ubevidste drifter. I Verden under vand er det imidlertid en naturkatastrofe, der får den virkelige verden til at omdanne sig til et drømmelandskab, der får hovedpersonerne til at regrediere mentalt.

"Just as psychoanalysis reconstructs the original traumatic situation in order to release the repressed material, so we are now being plunged back into the archaeopsychic past, uncovering the ancient taboos and drives that have been dormant for epochs…Each one of us is as old as the entire biological kingdom, and our bloodstreams are tributaries of the great sea of its total memory." ("Ligesom psykoanalysen rekonstruerer den oprindelige traumatiske situation for at kunne frigøre det fortrængte materiale, således er vi nu ved at blive kastet tilbage i den arkæopsykiske fortid, hvorved de urgamle tabuer og drifter afdækkes som har slumret i umindelige tider. […] Enhver af os er så gammel som hele det biologiske kongerige, og vores blodårer strømmer ud i den totale hukommelses store hav.")

Denne artikel er en oversættelse af artiklen The Drowned World på den engelske Wikipedia. Oversættelsen tager i sin sprogbrug desuden udgangspunkt i den danske udgave af Verden under vand, oversat af Niels Erik Wille, udkommet på Steen Hasselbalchs Forlag 1969.

Romaner fra England
Science fiction
Spider-Man 2

Spider-Man 2 er en amerikansk actionfilm, instrueret af Sam Raimi, der blev udgivet i midten af 2004, og er den anden film i Spider-Man-serien. Filmen er skrevet af Alvin Sargent og udviklet af Alfred Gough, Miles Millar, David Koepp pg Michael Chabon. 

Tobey Maguire er indehaver af hovedrollen som Peter Parker (Spider-Man). Kirsten Dunst spiller den smukke Mary Jane Watson og James Franco spiller den rige Harry Osborn, som har overtaget faderens firma efter den første film.

Medvirkende
 Tobey Maguire som Peter Parker / Spider-Man
 Kirsten Dunst som Mary Jane Watson
 James Franco som  Harry Osborn / New Goblin
 Alfred Molina som Otto Octavius / Doctor Octopus

Referencer

Eksterne henvisninger 
 

Amerikanske film fra 2004
2
Film instrueret af Sam Raimi
Film baseret på tegneserier
Superheltefilm
Valley City (North Dakota)

Valley City er en amerikansk by og administrativt centrum for det amerikanske county Barnes County i staten North Dakota. I 2000 havde byen et indbyggertal på 6.826.

Ekstern henvisning
Hjemmeside (engelsk) 

Byer i North Dakota
Hail Hail

Hail Hail er album af Master Fatman fra 1991.

Numre
 Welcome to the world of the Fatman
 Daddy Cool
 Baklengs!
 SOS
 For the funk of it
 Funky town
 A true disciple speaks out
 So good babe
 A bitch and some well-played accordion
 I'm on fire
 The truth...
 Rasputin
 ... some female fans!
 Crazy Horses
 Hey Gringos!
 One way ticket
 Björn Ulvaes from ABBA
 Dancing Queen
 Tenderness
 Have a nice day...

Album fra 1991
Album fra Danmark
Peder Sunesen

Peder Sunesen (omkring 1161- 29. oktober 1214), der var søn af Sune Ebbesen, var biskop af Roskilde fra 1191 til 1214.

Han var ven med Abbed Vilhelm i Æbelholt Kloster, der formentlig var hans lærer. Efter Vilhelm og ærkebiskop Absalons ønske sendte Sune omkring 1180 sin søn til den berømte abbed Stephan i Genovevaklosteret ved Paris . Egentlig skulle han dernæst indtræde i Cistercienserordenen, men han foretrak at fortsætte de boglige studier i Paris. Han blev optaget som kannik i Genovevaklosteret og lærte den her hjemmehørende skolastiske mystik. Svækket af sygdom vendte han hjem omkring 1183 og blev kannik i Lund Domkirke under Absalon, der, da han blev gammel nok, i 1191 fik ham gjort til biskop i Roskilde Domkirke, som han selv hidtil havde styret; fremdeles skulle Peder Sunesen dog hjælpe Absalon med de kirkelige pligter i ærkestiftet.

Peder Sunesen var en central person i Danmarks kulturelle samkvem med Frankrig. Forbindelsen udstraktes også til det politiske, da han sammen med abbederne Stephan og Vilhelm var med til at formidle planen om Philip Augusts giftermål med Kong Knud 6.s søster Ingeborg og stod, ledsaget af abbed Vilhelm, i spidsen for den sendefærd, der bragte den danske kongedatter til Frankrig i 1193.

Det var også de franske katedraler, der inspirerede ham til opførelsen af Roskilde Domkirke, og derudover stod han også bag opførelsen af Vor Frue Kirke i den opblomstrende bispestad København.

Eksterne kilder/henvisninger 
 Dansk Biografisk Leksikon på Projekt Runeberg

Danskere i 1100-tallet
Danskere i 1200-tallet
Biskopper over Roskilde Stift
Personer i Dansk Biografisk Leksikon
Førreformatoriske katolske biskopper fra Danmark
Dina Rubina

Dina Ilyinichna Rubina (russsk: Дина Ильинична Рубина – hebraisk: דינה רובינה) (Født 1953 i Tasjkent) er en russisk-israelsk forfatter. Hendes mest berømte værk er Dobbelt efternavn (Двойная фамилия) som for nylig er blevet filmatiseret af den russiske tv-kanal Kanal et.

Rubina bor i Israel og skriver på russisk.

Eksterne henvisninger 

 Rubina's site  
 IMDb profile  

Skønlitterære forfattere fra Rusland
Skønlitterære forfattere fra Israel
Lundtoftebanen

Lundtoftebanen var en planlagt S-bane, der skulle have gået fra Jægersborg til Nærum.

Lundtoftebanen blev et projekt, hvor anlægget blev begyndt af DSB, men aldrig gjort færdig. Banen skulle udgå fra Gentofte Station, følge Nordbanen indtil Jægersborg og derefter følge Helsingørmotorvejen til Nærum Station. Der var en forventning til, at udbygning af arealerne på Lundtoftesletten ville skabe grundlag for trafik til banen.

Der kom lovhjemmel til ekspropriationen af arealer i 1950, og indtil 1966 blev der punktvis anlagt dæmninger og broer flere steder. Projektet led af  ikke at blive prioriteret særlig højt i forhold til fx Hareskovbanen og Køge Bugt-banen. I 1977 blev anlægsloven ophævet og projektet endelig opgivet.

Litteratur 
   	
Thomassen, P. Lundtoftebanen, 1975. 28 sider, ill.

Skrinlagte jernbaneprojekter i Danmark
Lyngby-Taarbæk Kommune
Gentofte Kommune
Thermopylæ

Thermopylae er et område i Grækenland mellem Thessalia og Lokris, hvor der i antikken fandtes en passage ud til havet.

Denne passage var i 480 f.Kr. åstedet for en græsk alliances kamp mod de fremrykkende persere. Skønt talmæssigt underlegne lykkedes det grækerne at standse persernes fremrykning i slaget ved Thermopylæ.

Grækenland i antikken
Grækenlands geografi
William S. Burroughs

William Seward Burroughs II (født 5. februar 1914, død 2. august 1997) var en amerikansk forfatter og digter. Han anses som en af de mest fremtrædende fra den bølge af forfattere og digtere, der udgjorde beatgenerationen. Han debuterede som forfatter i 1953 med den selvbiografiske roman Junky (på dansk Junkie og uddrag af Yagebrevene 1966), der hudløst ærligt beskriver hans liv som narkomisbruger, et misbrug han fortsatte hele sit liv.

Mest kendt er romanen Naked Lunch fra 1959 (på dansk Nøgen Frokost 1967), der blev filmatiseret i 1991.

Bibliografi 
Romaner og noveller:

 Junkie (1953)
 Naked Lunch (1959)
 The Soft Machine (1961)
 The Ticket That Exploded (1962)
 Dead Fingers Talk (1963)
 Nova Express (1964)
 The Last Words of Dutch Schultz (1970)
 The Wild Boys: A Book of the Dead (1971)
 Port of Saints (1973)
 Blade Runner (a movie) (1979)
 Cities of the Red Night (1981)
 The Place of Dead Roads (1983)
 Queer (1985, skrevet mellem 1951 og 1953)
 The Cat Inside (1986)
 The Western Lands (1987)
 Ghost of Chance (1991)
 My Education: A Book of Dreams (1995)
 And the Hippos Were Boiled in Their Tanks (2008, skrevet i 1945)

William S. Burroughs på dansk:

 Nova Express - Erik Wiedemann(Vendelkjær, 1964)
 Junkie og uddrag af Yage brevene - Harry Mortensen & Mogens Toft (Vendelkjær, 1966)
 Nøgen Frokost - Finn Holten Hansen (Gyldendal, 1967)
 Den usynlige generation, Dødslayoutet 1-2, (red.) Dan Turéll og Jannick Storm (Arena, 1972)
 Klip fra The Soft machine’ (uddrag), Dødslayoutet 1-2, (red.) Dan Turéll og Jannick Storm (Arena, 1972)
 Elektronisk Revolution - Danny Lund og Anders Michelsen (Politisk Revy, 1988)
 Queer - Jokum Rohde (Politisk Revy, 1995)
 Blade Runner, en film - Børge Igor Brandt (Basilisk, 2006)
 Katten indeni - Mikkel Krause Franzen (Antipyrine, 2014)
 Akademi 23 - Kasper Opstrup og Tobias R. Kirstein (Antipyrine, 2014)

Referencer

Eksterne henvisninger 

 

Romanforfattere fra USA
Digtere fra USA
Beatgenerationen
Postmoderne litteratur
Gatling

Gatling-maskingeværet, eller "gatling gun", blev udviklet af den amerikanske opfinder Richard J. Gatling i 1861. Siden har mange varianter set dagens lys. Maskingeværet er bygget op med et antal roterende løb, sommetider med vandkøling, der muliggør en meget høj skudkadence, da man herved sikrer, at løbet ikke bliver overophedet, som det ville på et traditionelt maskingevær.
Oprindeligt blev det drevet af et håndsving, men i senere modeller har man erstattet håndsvinget med en elektrisk eller hydraulisk motor. Princippet fra det oprindelige våben er dog det samme.

En anden fordel ved gatlingvåben er, at svigtende tænding af patronladninger ikke forårsager funktionssvigt som ved gasdrevne maskingeværer/kanoner.

Gatling i fiktionens verden 
Maskingeværer af Gatling-typen bliver bl.a. benyttet i filmen The Matrix af Neo og Trinity, da de befrier Morpheus fra Matrix-agenterne. Det siges, at det eneste våben, der er i stand til at ramme en agent, inden han når at flytte sig, er en gatling. En gatling benyttes også i science fiction westernen Wild Wild West fra 1999.

Maskingeværer
Morpheus

Morpheus er en fiktiv person i The Matrix-franchiset. Han spilles af Laurence Fishburne i de første tre film, og af Yahya Abdul-Mateen II i The Matrix Resurrections.

Det er takket være ham, at oprørsbevægelsen mod maskinerne og deres kunstige Matrix-verden, finder "den udvalgte", Neo. 
Morpheus møder en vis skepsis overfor hans urokkelige tro, men ikke desto mindre gør han og Neo denne skepsis til skamme, da Neo viser sig at besidde evner, ingen havde troet mulige – og i sidste ende lykkes det ham da også at standse krigen og opnå fred med maskinerne, dog ikke uden selv at måtte lade livet i kampen.

Lana og Lilly Wachowski, skaberne af franchiset, instruerede Fishburne til at basere sit skuespil på figuren Morpheus fra Neil Gaimans tegneserier The Sandman. Navnet Morpheus kommer fra drømmenes gud fra græsk mytologi, på dansk kaldt Morfeus.

Referencer

Eksterne henvisninger 
 

Filmfigurer
Fiktive hackere
The Matrix
Atterup (Øster Egede Sogn)

Atterup er en meget lille landsby på Sydsjælland i Øster Egede Sogn et par kilometer nord for Faxe i Faxe Kommune i Region Sjælland.

Landsbyen nævnes i 1423 (Attorp), og blev udskiftet i 1830.

Kilder/Eksterne henvisninger 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Faxe Kommune
The Animatrix

The Animatrix er en række animerede kortfilm, udgivet på dvd i 2003, om forskellige begivenheder, der udspiller sig i Matrix-verdenen. Bl.a. berettes om, hvordan den oprindelige krig mod maskinerne startede, og hvordan oprørsbevægelsen opdager at maskinerne er begyndt at grave sig ned til Zion – den sidste frie bastion menneskeheden har, dybt nede i jorden.

Filmene blev til efter en ide af Søstrene Wachowski, der også skrev manuskript til fire af filmene. Instruktionen blev overladt til en række japanske animationsinstruktører.

Indhold 
 Final Flight of the Osiris
 The Second Renaissance 1 & 2
 Kid's Story
 Program
 World Record
 Beyond
 A Detective Story
 Matriculated

Eksterne henvisninger 
 

Film fra 2003
Kortfilm fra USA
The Matrix
Værker om bevidsthed
Met Art

Met Art (Met er kort form af "Most Erotic Teens) er verdens største kommercielle portal for erotiske billeder. Den er startet i Rusland og tæller nogle af de bedste erotikfotografer overhovedet. Siden har været online siden 1999 og er blandt de 500 mest besøgte sider på internettet.

I starten blev de fleste billeder leveret af Grigori Galitsin. Senere kom flere til. I 2002 han projektet for at starte sit eget . I dag finder man nøgenbilleder af blandt andre Roy Stuart, Richard Murrian, Jacques Bourboulon, Peter Dominic, Tony Ward, Slastyonoff, Brian Peterson, Gabriele Rigon, Voronin, Max Stan og de kvindelige fotografer Cleo Nikolson, Nancy Murrian og Anais Demois. De fleste fotografer er dog i dag fra Rusland og Ukraine, da det fortrinsvist er der, man finder modellerne.

Eksterne henvisninger 
 MetArts hovedside
 MetArt Models Archives

Kilder 

Erotiske hjemmesider
Etableret i 1999
F.L. Liebenberg

Frederik Ludvig Liebenberg (16. august 1810 i København – 23. januar 1894 på Frederiksberg) var en dansk forfatterudgiver og bibliotekar, søn af M.F. Liebenberg og bror til Carl Liebenberg.

Liebenberg var igennem det 19. århundrede den grundige udgiver af mange af de vigtigste ældre danske forfattere, bl.a. Schack von Staffeldt Samlede Digte 1843, Emil Aarestrups Efterladte digte 1863 (i samarbejde med Christian Winther) og Johannes Ewald Samtlige Skrifter 1850 – 1855. Mest kendt blev dog hans udgaver af Adam Gottlob Oehlenschlägers Poetiske Skrifter 1857 – 1865 og nye udgaver af flere af Ludvig Holbergs værker. I de sidste år af sit liv nedskrev Liebenberg sine erindringer der, trods mangel på ydre hændelser, er fuld af spændende oplevelser i litteraturen.

Kilder 

 F.L. Liebenberg: Nogle Optegnelser om mit Levned, Gyldendalske Boghandels Forlag, København, 1894.
 Paul V. Rubow: Oehlenschlægers Arvtagere – Kristian Arentzen og F.L. Liebenberg, Ejnar Munksgaard, København, 1947.
 Georg Brandes, F.L. Liebenberg in: Samlede Skrifter, bind 2, 1899, s. 215-224.
 H. Trier, F.L. Liebenberg in: Af Dagen og Vejen, 1902, s. 651-52.

Litteraturhistorikere fra Danmark
Romantikken
Danskere i 1800-tallet
Selvbiografer fra Danmark
Bibliotekarer fra Danmark
Faglitterære forfattere fra Danmark
Dansksprogede forfattere fra Danmark
Slutstranden (noveller)

Slutstranden (originaltitel The Terminal Beach er en samling science fiction-noveller af den engelske forfatter J. G. Ballard fra 1964.

Indhold

"Slutstranden" (originaltitel "The Terminal Beach") – En mand, der ikke kan forlige sig med sin kones og søns alt for tidlige død, flygter til en ø, der engang blev brugt som forsøgsområde for atomvåbensprængninger. Læseren følger hans mentale og fysiske forfald mellem de ødelagte bygninger.
"Et spørgsmål om genindtræden" (originaltitel "A Question of Re-entry") – Denne novelle har paralleller til Joseph Conrads Mørkets hjerte (originaltitel Heart of Darkness). Hovedpersonen rejser op ad Amazonfloden igennem urskoven for at træffe en europæer, der er blevet som de indfødte. Novellen handler om sammenstødet mellem en civilisation, der baserer sig på viden, og en, der baserer sig på de indfødtes tro.
"Den druknede kæmpe" (originaltitel "The Drowned Giant") – Et kæmpestort menneskeagtigt væsen skyller op på stranden. Den nysgerrighed, der er til at begynde med, bliver hurtigt afløst af banalitet, og snart er liget forsvundet. Og bagefter benægter man endda, at det var menneskeagtigt.
"Slutspil" (originaltitel "End-Game") – Et psykologisk spil mellem en mand, der skal henrettes og bor sammen med sin bøddel under behagelige forhold, og som ikke ved, hvornår han skal henrettes. For at få tiden til at gå, spiller de skak, samtidig med at den dødsdømte forsøger at vinde et overtalelsesspil.
"Den illuminerede mand" (originaltitel "The Illuminated Man") – En forløber for romanen Krystalverdenen (originaltitel The Crystal World).
"Krybdyr-indelukket" (originaltitel "The Reptile Enclosure").
"Deltaet ved solnedgang" (originaltitel "The Delta at Sunset").
"Det sidste dyb" (originaltitel "Deep End").
"Vulkandanserne" (originaltitel "The Volcano Dancers").
"Totusindårsrige" (originaltitel "Billennium").
"Middagstusmørkets Giaconda" (originaltitel "The Giaconda of the Twilight Noon").
"Den forsvundne Leonardo" (originaltitel "The Lost Leonardo").

Denne artikel er en oversættelse af artiklen The Terminal Beach på den engelske Wikipedia. Oversættelsen tager i sin sprogbrug desuden udgangspunkt i den danske udgave af Slutstranden, oversat af Arne Herløv Petersen, udkommet på Stig Vendelkærs Forlag 1973.

Novellesamlinger
Science fiction
Edvard Søderberg

Hakon Charles Edvard Søderberg (3. marts 1869 – 5. januar 1906) var en dansk digter. Født i Pilestræde i København under fattige kår , hans far havde et mindre værtshus på Christianshavn, hvor Edvard som dreng ofte fik fortalt historier af de mange farverige gæster. Som voksen digter viede han sit liv til at beskrive byens fattige indbyggere. Han blev uddannet som lærer 1896, og var nogle år ansat som lærer i Ballerum nær Thisted, men vendte tilbage til København i 1903.

Edvard Søderberg skrev en del socialrealistiske romaner, skuespil og digte, og skildrede med uhyggelig selvoplevet detaljerigdom forholdene for de fattige, fordrukne og arbejdsløse i Københavns slumkvarterer.

Mest kendt blev digtsamlingen Gadens Digte 1900, der med lune og en del selvironi kærligt beskriver forfatterens egne trange kår, der trods forholdene afspejler et kærlighedsforhold til den by han bor i.

Kærligheden er åbenlys fra digtsamlingens indledningsdigt Her i dette stille stræde

Anderledes dystert er det når døden beskrives som en befrielse for de håbløst fattige, men alligevel efterlader et savn til de overlevende i digtet Døden -

Trods kærlighedserklæringen i Gadens Digte til gyderne og det fattige København var Edvard Søderberg dog ikke blind for konsekvenserne af slummen og fattigdommen. I sine romaner kunne Edvard Søderberg gå mere detaljeret til værks og beskrive nogle af skæbnerne han mødte på sin og følge dem i livet.

Dette gjorde at han kunne vise hele billedet, ikke kun enkelte glædelige eller sørgelige øjeblikke, og dette viste at der uundgåeligt kun var én vej i gydens København, nemlig ned.

F.eks kan han gøre et barn til hovedpersonen i romanen Det Daglige Brød, 1901, og her skildres så hvordan nedturen foregår, fra en nogenlunde stabil fattig familie, hvor faderen langsomt går i druk, mister arbejdet og går i hundene, og moderen langsomt arbejder sig ihjel for at forsørge barnet. Og her er kommer ingen rig onkel og redder barnet ud af kniben som i en fortælling af Charles Dickens. I stedet ender romanen med at hovedpersonen dør forladt, sultende og frysende i et brændeskur på Vesterbro.

Edvard Søderberg boede selv hele sit liv i København, og på trods af at han blev anerkendt af samtidens digtere, bl.a. var han ven af Holger Drachmann der skrev ham et værdigt mindedigt, fik han ikke noget gennembrud som forfatter. Det hårde liv tærede også på ham, og i 1906 dør Edvard Søderberg af en af slummens svøber: sygdommen tuberkulose.

Henvisninger

Eksterne henvisninger 
 
 Edvard Søderberg på Litteraturpriser.dk 
 Edvard Søderberg på Dansk Forfatterleksikon 
 Nogle af Søderbergs sangtekster findes på The Lied and Art Song Texts Page .
 Adskillige af Edvard Søderbergs romaner findes digitalt tilgængelige via Internet Archive

Romanforfattere fra Danmark
Dramatikere fra Danmark
Digtere fra Danmark
Personer fra København
Dansksprogede forfattere fra Danmark
James Connolly (nationalist)

James Connolly (Irsk Séamas Ó Conghaile; 5. juni 1868 – 12. maj 1916) var frem til 1916 en af de prominente ledere af den irske arbejderbevægelse. Født af irske forældre i Skotland 5. juni 1868. Bundet til en stol og henrettet af briterne efter en summarisk militær retssag i 1916.

James Connolly betragtes af mange som grundlæggeren af den irske socialistiske tradition og anses også som ophavsmand til den progressive del af den nationale irske bevægelse.

I årtierne op til sin henrettelse var han ledende indenfor det irske socialistparti og han havde også været medlem af Socialist Party of America og af Socialist Labour Party i England.

Efter årtiers forhandling om demokratiske rettigheder og national selvstændighed for Irland og til tider voldsom politisk og militær undertrykkelse, planlagde nationalistiske, republikanske og progressive organisationer et oprør i påsken 1916 og proklamerede den 24. april den irske republik.

James Connolly var af den overbevisning, at national selvstændighed og en udvikling i socialistisk retning var to sider af samme sag og knyttede arbejderbevægelsen tæt til oprøret. James Connolly blev prominent i ledelsen og var med til at skrive påskeproklamationen der i kort form skulle udgøre grundlaget for republikken Irland.

Det er paradoksalt at James Connolly, oprører og revolutionær og henrettet af den britiske stat, i 2002 af BBC efter en afstemning blev udnævnt til den "64th greatest Briton of all time" – foran Lloyd George og mange andre store engelske statsmænd.

Noter 

Irlands historie
Personer fra Irland
Kommunister